Diari Oficial de la Generalitat Valenciana


Sumari del DOGV 7007, del 19-04-2013 (2013/3595)

Notificació de la sentència i de la interlocutòria d'aclariment d'esta sentència dictades en el procediment ordinari número 831/2009.
-------------------------------------------------------------------------------------------------------------------------------------

### Dades del document

Número de DOGV
:   7007

Data del DOGV
:   19-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3595


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència i de la interlocutòria d'aclariment d'esta sentència dictades en el procediment ordinari número 831/2009. [2013/3595]  
Juí ordinari 831/2009   
Part demandant: VFS Financial Services Spain EFC, SA.   
Part demandada: Transmuntaner, SL, i Simón Cortes Muñoz.   
En el juí indicat s'ha dictat la sentència de data 28 de gener de 2013 i la interlocutòria aclaridora de la sentència de data 28 de febrer de 2013, les dispositives respectives de les quals són les següents:  
  
«Dispositiva  
Estime la demanda formulada pel procurador dels tribunals Alberto Mallea Catalá, en nom i representació de la mercantil VFS Financial Services Spain EFC, SA, contra l'entitat Transmuntaner, SL, i contra Simón Cortes Muñoz; declare resolt el contracte d'arrendament financer de data 21 d'abril de 2006, i condemne els demandats a sotmetre's a esta declaració, i a la restitució immediata del vehicle donat en arrendament, amb la documentació oficial, així com a pagar solidàriament a l'actora la suma de 2.781,35 euros, d'acord amb el que es va pactar. I a pagar a l'actora, en concepte d'indemnització per danys i perjuís, una quantitat igual a la de l'última quota, per cada mes o fracció de mes de demora en la devolució del vehicle, comptada des de la resolució del contracte d'arrendament financer; amb imposició de costes processals als demandats.   
  
Impugnació: mitjançant un recurs d'apel·lació davant de l'Audiència Provincial de València (article 455 de la LECn).  
El recurs s'interposa per mitjà d'un escrit presentat en este Jutjat en el termini de 20 dies. Ha d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen (article 458 de la Llei 37/2011, de 10 d'octubre, de Mesures d'Agilització Processal), i d'acreditar que s'han consignat 50 euros en el compte de depòsits i consignació del Jutjat, amb la indicació en el concepte de l'ingrés: "Recurs" seguit del codi "02 apel·lació"; s'indiquen estos conceptes després dels 16 dígits del compte d'expedient (separats per un espai) si es fa per mitjà d'una transferència bancària. S'han de fer tants ingressos diferenciats com resolucions que siguen objecte de recurs (DA 15a. LO 1/2009, 3 de novembre).   
  
Esta és la meua sentència, que pronuncie, mane i firme.»  
«Part dispositiva  
Dispose:  
Estimar la petició formulada per la part actora d'aclarir la sentència de data 28 de gener de 2013, dictada en este procediment, en el sentit que s'indica:  
En la dispositiva de la sentència, on diu: "i he de declarar i declare resolt el contracte d'arrendament financer de data 21 d'abril de 2006"; ha de dir: "i he de declarar i declare resolt el contracte d'arrendament financer número 54224/274/2006, de data 21 d'abril de 2006".   
  
S'ha de lliurar un certificat d'esta resolució i unir-lo a estes actuacions, i se n'ha de portar l'original al llibre de resolucions definitives.  
Impugnació: contra esta resolució no pot interposar-s'hi cap recurs, sense perjuí dels recursos que siguen procedents, si és el cas, contra la resolució a què es referix la sol·licitud d'aclariment.  
Així ho mana i acorda el jutge; en done fe.»  
Atés que es desconeix el domicili o la residència actuals de la part demandada, per la resolució de data de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Butlletí Oficial de la Província per a portar a efecte la diligència de notificació de sentència als demandats Transmuntaner, SL, i Simón Cortes Muñoz.   
  
  
València, 28 de febrer de 2013.- La secretària judicial: Yolanda Giménez Ponce.